**Munkanapló**

**Nevsehir**

**2022.10.30-11.19.**

10.30-án 12.30-kor indultunk ki a reptérre, ahol találkoztunk a többiekkel. A gép 15.35-kor indult Isztambulba és nagyjából 8-kor értünk oda. Ez volt az első repülésem ezért izgatott voltam emiatt. Ott átszálltunk egy másik gépre, amivel Kayseri-be. Innen busszal mentünk Nevsehirbe, és fél háromkor értünk a hotelbe.

Másnap (10.31) reggeli után kaptunk egy feladatsort, amit a városban kellett teljesíteni. Ez azért volt jó mert így megismerhettük a várost. A feladat estig tartott és utána török nyelv leckét kaptunk. A tanárunk nagyon kedves és érthető.

November első napján elvittek a munkahelyünkre, ahol már egyből szállító körútra osztották be, emiatt nem tudtam az első nap igazán megismerni az ott dolgozókat. Ketten jöttek velem és 25 címre kellett különböző italokat vinni. Élveztem a városnézést, de az nem tetszett, hogy mindketten majdnem végig vitték mellettem.

November másodika különösen eseménytelen volt, mivel a szokásos két teherautó felpakolása után takarítói munkára fogtak be, ami abból állt hogy az egész parkolót fel kellett söpörnöm.

A következő nap egy fokkal jobb volt, mivel egész nap a raktárban pakoltam. Főként békával a hátam mögött jártam és vártam, hogy Turgay szerint mit kell hozni. A nap végére 6 raklapnyi árut állítottam össze. Ekkor már jobban megértettük egymást a kollégákkal emiatt könnyebb volt a munka.

A pénteki nap volt az eddigi legjobb. Ezen a napon is körúton voltam, de most csak egy munkás volt velem. Erre a napra is jutott több mint 30 cím. Sokat beszélgettünk és mesélt nekem az egyes területek történetéről. Azt mondta, hogy nyugodtan fotózzak, ha szeretnék, és még ő is csinált nekem fotókat. Amikor már csak egy-két cím volt hátra azt mondta, hogy választhatok ajándékot maximum 10líra értékben. Ezután gyorsan kérhetik a maradék címeket és negyed hétre értem vissza.

A szombati napon elmentünk túrázni a Zemi völgybe, ami egy nagyon szép és érdekes látvány, bár már nem először láttam. Busszal mentünk a hoteltől a völgyhöz és 6km-t gyalogoltunk egészen Göreme-ig. Itt megembereltünk és angolul elbeszélgettünk az egyik ott dolgozóval. Ebéd után török fürdőbe mentünk, amit mindenki nagyon élvezett. Mikor ott végeztünk körülnéztünk néhány boltban szuvenír szerzés céljából. Fél négy körül értünk vissza és utána elmentünk bowlingozni. Félhétre mentünk vacsorázni. Vacsora után fél mentem a szobába. Fél óra múlva jött a Nándi hogy gyorsan jöjjünk le mert megbeszélés van. Mikor leértem nagyon meglepődtem mert egy tortával vártak. Nem jutottam szóhoz mikor megláttam, de nagyon boldog voltam.

Munkanapló ( 2. hét)

Ez a hét viszonylag eseménytelen volt a munkahelyet tekintve.

Hétfőn (11.07) a szokásos reggeli árú felpakolás után szemetet szedtünk illetve felmostuk az egész raktárt. Ez eltartott egészen négyig, amikor is végeztünk.

Kedden szerencsére nem kellett takarítanom. A nap nagy részében az elszállítandó árukat válogattuk össze és készítettük elő. Ez eltartott délután kettőig utána pedig befogtak cukor törésre. Munka után meglátogattunk egy török családot akik nagy szeretettel vártak bennünket. Kaptunk finom süteményeket és meghallgathattuk a két fiú (Tuk és Alp) muzikális tudását. Szóba került, hogy régen én is zongoráztam és arra kértek, hogy játszak én is.

A szerda szinte teljesen úgy ment, mint a hétfő. Reggel bepakoltunk egy kocsit, felmostuk a raktárat, ez eltartott ebédig, utána pedig mentünk cukrot törni. Mikor azzal végeztünk az üres raklapokat kellett elrendezni.

Csütörtökön majdnem ugyanaz csak kiegészítve a szállítandó áruk összeszedésével.

Pénteken végre kivittek szállító körútra. Egészen korán, kilenc óra öt perc körül indultunk és csak 20 címünk volt. Gülsehir-en keresztül mentünk Külsehir-be, ahova a legtöbb címünk szólt. Út közben Duran mondta, hogy kössem be magam, mert itt vannak a rendőrök, és valahol meg is állítottak egy rutin ellenőrzésre. Sokat beszélgettünk és nevettünk és sok teát ittam. Öt óra magasságában értem vissza majd nyolckor mentünk bowlingozni.

A szombat szabad nap volt ezért sokáig aludtam. Fél egykor elmentünk képeket készíteni, utána ebédeltünk. A délután nagy részét a városban töltöttük és fél ötkor értünk vissza.

Az utolsó hetünkön csak négy napot dolgoztunk.

Hétfő (11.04) egy egészen egyszerű és nyugodt napvolt. Talán azért mert nem volt bent az a két munkás aki a rossz feladatokat ránk osztotta. Ugyanúgy kezdődött mint a többi, egy teherautó bepakolásával. Mikor elment mondták, hogy hozzunk békákat és menjünk velük, hogy összekészítsük a másnapi rendeléseket. Ezután egészen ebédig, ami nem volt csak 20 perc, takarítottunk. Ebéd után jött két kamion, amit le- és fél kellett pakolni ,illetve a lepakolt

árut el kellett helyezni a raktárban.

Másnap engem vittek ki a reggel felpakolt kocsival és újra bejárhattam a környéki városokat, ami a harmadik hét után nem igazán tudott újat mutatni, bár nagyon szép volt. Az egyik étteremben a szakács fogadott minket, akit Sue-nak hívtak és adott nekünk frissen sült sós piskótát.

Szerda volt talán a legrosszabb nap számomra. Nem volt borzalmas, de nem is annyira jó. Úgy kezdődött, mint a többi, kocsi bepakolás, elöl maradt raklapok elhordása, felgyűlt szemét elhordása. Ebéd után kb. 40 raklapnyi vizet kellett újra elrendeznünk. Ezzel csak az volt a baj, hogy a lerakási hely előtt fut egy keskeny csatorna, ami épp elég széles hogy a béka kereke megakadjon benne. Ennek elkerülése végett tettek rá egy rácsot, de nem volt jól rátéve ezért megakadtak benne és emiatt leborult az egész raklap. Mérges voltam arra, aki így rakta oda a rácsot. Újra pakoltak az egészet de szerencsére nem volt már sok a műszakból.

Az utolsó nap tökéletes keret volt az egész ittlétemnek mivel szinte teljesen ugyanaz történt, mint az első napon. Ugyanúgy körúton voltam, ugyanúgy kamionnal, ugyanazt szállítottuk, és még az ebédem is ugyanaz volt. Csak annyi különbség volt, hogy most ketten voltunk és nem hárman, ami miatt lassabban ment a pakolás. Mielőtt kiszálltam a kamionból a hotel előtt elköszöntem Duran-tól és megköszöntem neki mindent.

Pénteken teljes szabadságot kaptunk, amit mindenki arra használt, hogy szuvenírt vegyen annak akinek még nem vett. Vacsora után elmentünk egy hastáncos előadásra, amit mindenki nagyon élvezett. Este 10óra körül értünk vissza és szinte mindenki egyből ment lefeküdni mert másnap korán kellett kelni

Tuncay kérésére már reggel 7-kor kinyitott az étterem és fél nyolckor indultunk el Kayseri-be.

Nagyjából másfél órát kellett várnunk az indulásig. Már hozzászoktunk a repüléshez ezért senkinek nem volt semmi baja. Isztambulban késés miatt csak két és fél órát kellett várni, ami egész gyorsan eltelt. Itt már találkoztunk magyarokkal ezért gyorsan el kellett hagynunk bizonyos kötőszavak használatát. Török idő szerint 14.25-kor indultunk és itthon 14.30-szálltunk le. Mindenkinek ez volt élete leghosszabb öt perce. Mikor megérkeztünk a bőröndökre várni kellett, de végül mindenkinek meg lett a sajátja.

Összességében nézve nagyon élveztem ezt a „kis vakációt”. Örülök hogy megismerhettem egy teljesen más kultúrát és a benne élő embereket. Csak azt az egyet sajnálom hogy nem tudtam az elmúlt években kijutni mert ezt akármikor újra élném.

Korgyik Ádám: logisztika